यह जानी हुई बात है कि तंबाकू और तंबाकू उत्पादों को दुनिया भर में “सिन गुड्स” (पापी वस्तु) के रूप में जाना जाता है क्योंकि जन स्वास्थ्य पर इनका गंभीर प्रतिकूल प्रभाव होता है। व्यावहारिक रूप से दुनिया भर के सभी देशों में तंबाकू उत्पादों पर ज्यादा टैक्स लगता है। इसका मकसद एक तरफ अगर ज्यादा टैक्स कमाना होता है तो दूसरी तरफ इसके उपयोग को हतोत्साहित करना होता है। टैक्स की ज्यादा दर तंबाकू का उपयोग कम करने में खासतौर से उपयोगी होती है खासकर उन लोगों में जो आसानी से इसका सेवना शुरू कर देते हैं। जैसे युवा, गर्भवती महिलाएं, कम आय वाले धूम्रपानकर्ता और खैनी तथा गुटका का उपयोग करने वाले।